cyanic-selkie/wikianc huggingface dataset:
বাবরি মসজিদ ধ্বংস
সাম্প্রদায়িক দাঙ্গা
সে সময়ে বাবরি মসজিদ ও অন্যান্য স্থাপনার ধ্বংসযজ্ঞ সারা ভারতে মুসলমানবিরোধী সহিংসতা ছড়িয়ে দেয়। হিন্দু ও মুসলমানরা একে অপরের সাথে কয়েক মাস ধরে সাম্প্রদায়িক সংঘাতে লিপ্ত হয়; তারা অন্য ধর্মাবলম্বীদের বাড়ি, দোকান এবং প্রার্থনাগৃহ জ্বালিয়ে দেয় এবং তাতে লুটপাটে লিপ্ত হয়। কিছু বিজেপি নেতাকে কাস্টডিতে নেওয়া হয় এবং সরকার ভিএইচপিকে নিষিদ্ধ করে। তা সত্ত্বেও তা মুম্বাই, সুরাট, আহমেদাবাদ, কানপুর, দিল্লি ও ভোপালে সাম্প্রদায়িক দাঙ্গা থামাতে পারে নি যে দাঙ্গায় দুই হাজারেরও বেশি মানুষ নিহত হন, যাদের অধিকাংশই ছিলেন মুসলমান। ১৯৯২ সালের ডিসেম্বর ও জানুয়ারি মাসে বোম্বে দাঙ্গা সম্পন্ন হবার ক্ষেত্রে শিব সেনা গুরুত্বপূর্ণ ভূমিকা রেখেছিল। দাঙ্গায় প্রায় ৯০০ জন নিহত এবং প্রায় ৯,০০০ কোটি ভারতীয় রুপির (৩৬০ কোটি মার্কিন ডলার) সম্পদ বিনষ্ট হয়। বাবরি মসজিদ ধ্বংসযজ্ঞ ১৯৯৩ সালে বোম্বে বোমা হামলা এবং পরবর্তী সময়কালে সম্পন্ন সাম্প্রদায়িক দাঙ্গা সংঘটনের ক্ষেত্রে বিরাট ভূমিকা রেখেছিল। ইন্ডিয়ান মুজাহিদিনের মত সন্ত্রাসী সংগঠনগুলো তাদের সন্ত্রাসী হামলাগুলোর কারণ হিসেবে বাবরি মসজিদ ধ্বংসকে উল্লেখ করেছিল।
তদন্ত
১৯৯২ সালের ডিসেম্বর মাসের ১৬ তারিখে কেন্দ্রীয় সরকার মসজিদ ধ্বংসের বিষয়টি তদন্ত করার জব্য অবসরপ্রাপ্ত উচ্চ আদালত বিচারক মনমোহন সিং লিবারহানের নেতৃত্বে লিবারহান কমিশন গঠন করে। ১৬ বছরে ৩৯৯ বার বৈঠকের পর ২০০৯ সালের ৩০ জুন কমিশন ভারতীয় প্রধানমন্ত্রীর কাছে ১,০২৯ পৃষ্ঠার তদন্ত প্রতিবেদন জমা দেয়। প্রতিবেদন অনুসারে ১৯৯২ সালের ৬ ডিসেম্বরের ঘটনা "অপ্ররোচিত কিংবা অপরিকল্পিত" ছিল না। ২০১৫ সালের মার্চ মাসে ভারতের সুপ্রিম কোর্ট পিটিশনে অভিযোগ করা হয় যে, বিজেপি সরকার ক্ষমতায় থাকা অবস্থায় সিবিআই এল. কে. আদভানি এবং রাজনাথ সিংয়ের মত প্রবীণ বিজেপি নেতাদের বিরুদ্ধে ব্যবস্থা নিতে পারবে না। আদালত সিবিআইকে তাদের কাজকর্মে দেরি হবার কারণ দর্শাতে অনুরোধ করে। ২০১৭ সালের এপ্রিল মাসে মুরলি মনোহর জোশি, উমা ভারতী, বিনয় কাটিয়ার এবং অন্যান্য ব্যক্তিদের উপর আনীত অভিযোগের বিচার কার্যক্রম চালানোর জন্য একটি বিশেষ সেন্টার ব্যুরো অব ইনভেস্টিগেশন আদালত গঠিত হয়।
পাকিস্তান
পাকিস্তানে সেদেশের সরকার বাবরি মসজিদ ধ্বংসের প্রতিবাদ জানানোর জন্য ৭ ডিসেম্বর সব অফিস ও স্কুল বন্ধ বলে ঘোষণা করে। পাকিস্তানের তৎকালীন পররাষ্ট্রমন্ত্রী সেদেশে নিযুক্ত ভারতীয় হাইকমিশনারকে তলব করেন এবং এই ঘটনার কারণ দর্শানোর নির্দেশ দেন। তিনি আরো জানান যে, তিনি জাতিসংঘ ও অর্গানাইজেশন অব ইসলামিক কনফারেন্সকে ভারতীয় মুসলমানদের অধিকার রক্ষার জন্য ভারতকে চাপ প্রয়োগ করতে অনুরোধ করবেন। পাকিস্তানজুড়ে সহিংসতা ছড়িয়ে পড়ে। বিক্ষুব্ধ জনতা একদিনে আগুন এবং বুলডোজারের সাহায্যে প্রায় ৩০ টি হিন্দু মন্দির ধ্বংস করে এবং লাহোরে অবস্থিত ভারতীয় জাতীয় বিমানসংস্থা এয়ার ইন্ডিয়ার কার্যালয়ে হামলা চালায়। বিক্ষুব্ধ জনতা ভারত এবং হিন্দু ধর্মের বিরুদ্ধে বিভিন্ন রকম স্লোগান দিতে থাকে। ইসলামাবাদের কায়েদে আজম বিশ্ববিদ্যালয়ের শিক্ষার্থীরা তৎকালীন ভারতীয় প্রধানমন্ত্রী পি. ভি. নরসিমা রাওয়ের কুশপুত্তলিকা দাহ করে এবং হিন্দুদের বিরুদ্ধে "জিহাদ" এর ডাক দেয়। পরবর্তী বছরগুলোতে বাবরি মসজিদ ধ্বংসের পর নির্যাতন ও বৈষম্য বাড়ার কারণ দেখিয়ে ভার‍ত গমনকারী বহু পাকিস্তানি হিন্দু ভিসার মেয়াদ বাড়াতে এবং কোনো কোনো ক্ষেত্রে ভারতীয় নাগরিকত্বের আবেদন করে।
বাংলাদেশ
বাবরি মসজিদ ধ্বংসের পর বিক্ষুব্ধ জনতা দেশজুড়ে হিন্দুদের মন্দির, দোকান এবং বাড়িতে আক্রমণ করে এবং অগ্নিসংযোগ করে। প্রায় পাঁচ হাজার লোক ঢাকার বঙ্গবন্ধু জাতীয় স্টেডিয়ামে ভারতীয় ও বাংলাদেশি ক্রিকেট দলের ক্রিকেট ম্যাচ চলাকালে তা পণ্ড করার চেষ্টা করলে খেলা বিঘ্নিত হয়। ঢাকায় অবস্থিত এয়ার ইন্ডিয়া অফিসে হামলা ও ধ্বংসযজ্ঞের ঘটনা ঘটে। ১০ জন মানুষ নিহত হওয়া ছাড়াও ১১ টি হিন্দু মন্দির এবং হিন্দুদের বাড়িঘর জ্বালিয়ে দেবার খবর জানা যায়। সহিংসতার পরিপ্রেক্ষিতে বাংলাদেশি হিন্দু সম্প্রদায়, ১৯৯৩ সালে দুর্গাপূজার জাঁকজমক কমিয়ে দেয় এবং ধ্বংসযজ্ঞের শিকার হওয়া হিন্দু মন্দির মেরামত এবং এই সহিংস ঘটনার তদন্তের দাবি জানায়।
মধ্যপ্রাচ্য
আবুধাবিতে গালফ কো-অপারেশন কাউন্সিলের (জিসিসি) এক সম্মেলনে বাবরি মসজিদ ধ্বংসের তীব্র নিন্দা জানানো হয়। সেখানে ঘটনাটিকে "মুসলিম পবিত্র স্থানে বিরোধী অপকর্ম" অভিহিত করে একটি প্রস্তাব গৃহীত হয়। এর সদস্য দেশগুলোর মাঝে, সৌদি আরব কয়েকবার ঘটনার নিন্দা জানায়। বহু ভারতীয় অভিবাসী অধ্যুষিত সংযুক্ত আরব আমিরাত তুলনামূলক নরম প্রতিক্রিয়া জানায়। এসবের পরিপ্রেক্ষিতে, ভারত সরকার জিসিসির সমালোচনা করে এবং ভারতের অভ্যন্তরীণ ব্যাপারে নাক না গলাতে অনুরোধ করে। ইরানের সর্বোচ্চ নেতা আলি খামেনেই ঘটনার নিন্দা জানান এবং ভারতকে সেদেশের মুসলিম জনগোষ্ঠীকে রক্ষায় আরো তৎপর হতে অনুরোধ করেন। ঘটনার পর সরকার নিন্দা জানানো সত্ত্বেও সংযুক্ত আরব আমিরাতে কিছু বিক্ষোভ মিছিলের সৃষ্টি হয়েছিল। বিক্ষোভকারীরা একটি হিন্দু মন্দির ও দুবাইয়ে অবস্থিত ভারতীয় দূতাবাসে পাথর ছোঁড়ে আবুধাবির ২৫০ কিলোমিটার পূর্বে অবস্থিত আল-আইনে উন্মত্ত জনতা একটি ভারতীয় বিদ্যালয়ের বালিকা শাখায় অগ্নিসংযোগ করে। সহিংসতার পরিপ্রেক্ষিতে দেশটির পুলিশ সহিংসতায় জড়িত থাকার অভিযোগে সেদেশে বসবাসকারী বহু ভারতীয় ও পাকিস্তানি অভিবাসীকে গ্রেফতার ও দ্বীপান্তরিত করে। দুবাই পুলিশ প্রধান দাহি খালফান সেদেশে বিদেশি নাগরিকের উপর সংঘটিত হামলার নিদা জানান।
যুক্তরাজ্য
সন্দেহভাজন প্রতিশোধমূলক কর্মকাণ্ডে যুক্তরাজ্যে বেশ কয়েকটি মন্দিরে হামলা হয়েছিল। হামলার মধ্যে পেট্রোল বোমা হামলা ও অগ্নিসংযোগের ঘটনা ছিল। হিন্দু ও শিখ মন্দির, হিন্দু কমিউনিটি সেন্টার ও অন্যান্য সাংস্কৃতিক ভবনে হামলা চালানো হয়। অগ্নিসংযোগের কারণে একটি মন্দির সম্পূর্ণরূপে ধ্বংস হয়ে গিয়েছিল বলে জানা যায়। হামলার পর হিন্দু-মুসলিম নেতারা শান্তির আবেদন জানান।
জনপ্রিয় সংস্কৃতিতে
মালয়ালম লেখক এন. এস. মাধবনের গল্প থিরুথু বাবরি মসজিদ ধ্বংসের কাহিনিকে ভিত্তি করে লেখা হয়েছে। ২০১৬ সালে প্রকাশিত অন্তরা গাঙ্গুলির তানিয়া তানিয়া উপন্যাসটির পটভূমিক অযোধ্যা বিতর্ক এবং বাবরি মসজিদ ধ্বংসের পর সংঘটিত সাম্প্রদায়িক দাঙ্গা।
আনন্দ পটবর্ধনের প্রামাণ্যচিত্র রাম কে নাম বাবরি মসজিদ ধ্বংসের ঘটনা সংঘটনের কারণ অনুসন্ধান করা হয়েছে। ২০১১ সালের হিন্দি চলচ্চিত্র মৌসম বাবরি মসজিদ ধ্বংসের পারিপার্শ্বিক ঘটনাকে ভিত্তি করে নির্মিত হয়েছে। বাবরি মসজিদ ধ্বংসের ঘটনা বিভিন্ন চলচ্চিত্রের গল্পে গুরুত্বপূর্ণ স্থান দখল করেছে। বোম্বে (১৯৯৫) চলচ্চিত্রটি নির্মিত হয়েছে বোম্ব দাঙ্গার গল্পকে ভিত্তি করে। দাইভানামাথিল (২০০৫) কেরালার মুসলমানদের ওপর বাবরি মসজিদ ধ্বংসের প্রভাব অনুসন্ধান করেছে।  বোম্বে এবং দাইভানামাথিল নার্গিস দত্ত জাতীয় অন্তর্ভুক্তিমূলক সেরা পূর্ণদৈর্ঘ্য চলচ্চিত্র বিভাগে ভারতের জাতীয় চলচ্চিত্র পুরস্কার জিতেছিল। ২০০৭ সালের হিন্দি চলচ্চিত্র ব্ল্যাক ফ্রাইডে নির্মিত হয়েছে ১৯৯৩ সালের বোম্বে বোমা হামলার কাহিনিকে ভিত্তি করে, যে বোমা হামলাকে বাবরি মসজিদ ধ্বংসের ঘটনার প্রতিক্রিয়া হিসেবে গণ্য করা হয়।
সামুদ্রিক পাখি
thumb|right|[[সুটি টার্ন অত্যন্ত বায়বীয় এবং সামুদ্রিক এবং সমুদ্র উড়ন্ত অবস্থায় মাস ব্যয় করে, স্থলভূমিতে ফেরে শুধুমাত্র প্রজননের জন্য ]]
সামুদ্রিক পাখি হল এমন প্রজাতির পাখি যারা প্রধানত সামুদ্রিক পরিবেশেই নিজেদেরকে মানিয়ে নিয়েছে। সামুদ্রিক পাখিরা জীবনধারা, আচরণ এবং দেহত্ব এই ক্ষেত্রে মারাত্মক রকমের পরিবর্তন, তারা প্রায়ই আকর্ষণীয় অভিসারী বিবর্তন প্রদর্শন করে।
সাধারণত সামুদ্রিক পাখিদের আয়ু অনেক বেশি হয়, এরা প্রজনন করে অনেক পরে, এবং অন্যান্য পাখিদের থেকে কম বাচ্চাদের ধারণ করে। কিন্তু তারা তাদের বাচ্চাদের পিছনে অনেক সময় ব্যয় করে তাদের সেবা-যত্নে। বেশিরভাগ পাখিরাই পাখি কলোনির মধ্যে বাসা বাঁধে। কলোনিতে পাখিদের সংখ্যা কয়েক ডজন থেকে কয়েক মিলিয়ন ডজনও হতে পারে। বেশিরভাগ পাখিই তাদের লম্বা পরিযানের জন্য বিখ্যাত কিছু পথ বিষুবরেখা অতিক্রম করে অথবা কিছু পথ সারা পৃথিবীর জলপথে প্রদক্ষিণ করে এরা পরিযান করে। সামুদ্রিক পাখি খুবই ভাসমান হয়, অথবা তারা সমুদ্রের থেকে অনেক দূরে বছরের অনেক সময় এরা কাটায়।
সামুদ্রিক পাখি এবং মানব জাতি এদের একইসাথে অনেক ইতিহাস আছে। তারা শিকারিদের খাদ্য সরবরাহ করেছে, জেলেদের তাদের মাছ ধরার ভান্ডারে যাবার পথ দেখিয়েছে, এবং নাবিকদেরকে স্থলভূমিতে পৌঁছানোর পথও দেখিয়েছে। এদের অনেক প্রজাতিই মানুষের দ্বারা বিপন্ন এবং সংরক্ষণের প্রচেস্টার অধীনে আছে এটি।
সামুদ্রিক পাখির শ্রেণীবিভাগ
কোন নির্দিষ্ট প্রজাতি বা পরিবার বা গণের অধীনে এই সামুদ্রিক পাখিরা পরে তা এখন স্পষ্ট নয়। দুজন সামুদ্রিক পাখি বিজ্ঞানীর কথায়: "সব সামুদ্রিক পাখিদের একটা সাধারণ চরিত্র হল তারা নোনা জলের খাদ্য গ্রহণ করে, কিন্তু জীববিদ্যার যেকোনো বিবৃতি দিয়েই এটা সত্য; আবার কোনো কোনো ক্ষেত্রে নয়।" লুন এবং ডুবুরি পাখিরা, যারা লেকে বাসা বাঁধে এবং শীতকালে সমুদ্রে আসে তাদেরকে সাধারণত জলের পাখি হিসেবে ধরা হয়, সামুদ্রিক পাখি হিসেবে নয়। এছাড়াও নানা ধরনের সামুদ্রিক হাঁস যারা অ্যানাটিডি পরিবারের অন্তর্গত তারা প্রচলিত ভাবে তারা সামুদ্রিক পাখির গ্রুপ বা পরিবার থেকে আলাদা। অনেক বক পুরোপুরি সামুদ্রিক হলেও তাদেরকে সামুদ্রিক পাখির পরিবারে ধরা হয় না।
বিবর্তন এবং জীবাষ্মের নথি
সামুদ্রিক পাখিরা পুরোপুরি একটি সঞ্চয়জাত পরিবেশে বসবাস করে তারাই প্রধান জীবাশ্ম নথিভুক্ত করতে একটা বড় অংশ গ্রহণ করে। তারা ক্রিটেসিয়াস যুগে প্রথম এসেছিল বলে মনে করা হয়, যা হেস্পারোনিথিস যুগের আগে। এই যুগে তারা লুন ও ডুবুরি পাখিদের মতোন সমুদ্রে ডাইভ দিয়ে শিকার ধরত (তাদের পায়ের মাধ্যমে জলের তলায় গিয়ে) কিন্তু ঠোঁটে ভর্তি ধারালো দাঁত ছিল। thumb|350px|right|alt = skull of ancient seabird with teeth set into bill|ক্রিটেসিয়াস সামুদ্রিক পাখি হেস্পারোরনিস
ইন্টারনেট (দ্ব্যর্থতা নিরসন)
ইন্টারনেট হল সারা পৃথিবী জুড়ে বিস্তৃত, পরস্পরের সাথে সংযুক্ত অনেকগুলো কম্পিউটার নেটওয়ার্কের সমষ্টি।
জ্যাকি অ্যাবট
জ্যাকুইলিন "জ্যাকুই" অ্যাবট (জন্ম ১০ই নভেম্বর ১৯৭৩) একজন ইংরেজ গায়িকা যিনি ব্রায়ান করিগিন থেকে প্রস্থানের পরে ১৯৯৪ থেকে ২০০০ পর্যন্ত দ্য সাফার্ট সাউথ ব্যান্ডের মহিলা কন্ঠশিল্পী ছিলেন।
অ্যাবটের সাথে ব্যান্ডটি তাদের শীর্ষ ১০ টি একক গান প্রকাশ করে। তার কাজের মধ্যে সবচেয়ে সফল গানগুলির মধ্যে ছিল: "রটারডাম", "পারফেক্ট ১০", "ডো মারি হের" এবং "ড্রিম এ লিটল ড্রিম অফ মি"। পল হেইটন একটি রাতের ক্লাবের বাইরে অ্যাবটের সাথে প্রথম দেখা করেন। হিটন তাদের একটি অনুষ্ঠানে আমন্ত্রণ জানিয়েছিলেন, যেখানে অ্যাবটের বন্ধু তাকে গান গাইতে উৎসাহিত করেছিল। হেইটন তার গান গাওয়া দ্বারা প্রভাবিত হয়েছিলেন, এবং পরে তাকে করিগানের বদলে অডিশন দিতে আমন্ত্রণ জানান।
২০০০ সালে বিভিন্ন যায়গায় ভ্রমণের চাপের কারণে তিনি ব্যান্ড ছেড়ে চলে যান। এই ব্যস্ত সফর সময়সূচী তার ছেলের যত্ন নেওয়া থেকে তাকে বিরিত রাখছিল যার অটিজম ধরা পড়েছিল।
২০১২ সালের জুনে অ্যাবট পল হেইটনের সাথে আবার যুক্ত হন এবং তার দি ৮থ এ গান করেন। ২০১৩ সালে তারা নতুন একটি ইঞ্চি সঞ্চালনের সাথে পুনরায় মিলিত হন, ২013 সালে তারা "হোয়াট হ্যেভ উই বিকাম" নামে নতুন অ্যালবাম প্রকাশ করে।  ২০১৫ সালে তাদের দ্বিতীয় অ্যালবাম্ উইজডম, লাফটার এবং লাইন্স এর নামকরন করা হয়েছিল। তারা ২০১৬ সালে একটি সফরে যাত্রা শুরু করে। এবং তাদের তৃতীয় অ্যালবাম, ক্রুকেড ক্যালিপসো ২০১৭  সালের জুলাই মাসে মুক্তি পায়।
মিডিয়া ওয়ার্ল্ডওয়াইড লিমিটেড
মিডিয়া ওয়ার্ল্ডওয়াইড লিমিটেড হচ্ছে ভারতের মহারাষ্ট্রের মুম্বই ভিত্তিক একটি ভারতীয় মিডিয়া সংস্থা।
তোয়াকুল ইউনিয়ন
তোয়াকুল ইউনিয়ন বাংলাদেশের সিলেট জেলার গোয়াইনঘাট উপজেলার একটি ইউনিয়ন।
অবস্থান ও ইতিহাস
গোয়াইনঘাট উপজেলার একটি ঐতিহ্যবাহী অঞ্চল হলো তোয়াকুল ইউনিয়ন। “তোয়াকুল শাহ” নামে এক জন দরবেশ এখানে বাস করতেন। পরবর্তিতে তার নামানুসারে তোয়াকুল ইউনিয়নের নাম করণ করা হয়। ১৯৭৩ সালে তোয়াকুল ইউনিয়ন পরিষদ গঠন করা হয়। ইউপি ভবন স্থাপন হয় ২০১৩ সালে।
প্রশাসনিক এলাকা
গ্রামের সংখ্যা– ২১টি। গ্রাম সমূহ-
আয়তন ও জনসংখ্যা
আয়তনঃ- ২৯.৩৫ বর্গ কি.মি.। লোকসংখ্যা– ২৪,২২১জন।
শিক্ষা
শিক্ষার হার : ৩৬.২৮%
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- খালেদ আহমদ
সেতু বিভাগ
সেতু বিভাগ বাংলাদেশে দেড় কিলোমিটার বা ততোধিক দৈর্ঘ্যের সেতু নির্মাণ ও রক্ষণাবেক্ষণের দায়িত্বে নিয়োজিত সরকারের সড়ক পরিবহন ও সেতু মন্ত্রণালয়ের অধীন একটি সংস্থা।
ইতিহাস
নির্মীয়মান সেতু প্রকল্পের পর্যবেক্ষণের জন্য ২০০৮ সালে সড়ক পরিবহন ও সেতু মন্ত্রণালয়ের অধীনে সেতু বিভাগ প্রতিষ্ঠা করা হয়। ২০১৩ সালের ১৪ অক্টোবর ১.৩ বিলিয়ন টাকা মূল্যমানের পদ্মা সেতু নির্মাণ পর্যবেক্ষণ ও পরামর্শের জন্য বাংলাদেশ সেনাবাহিনীর সাথে চুক্তি স্বাক্ষর করে। বাংলাদেশ সেনাবাহিনী সেতুর নিরাপত্তা স্থাপনা ও পদ্মা সেনানিবাস নামের নতুন সেনানিবাস স্থাপনের জন্য আরও ১৭ বিলিয়ন টাকা বরাদ্দের অনুরোধ জানায়।
রাজশাহী মহিলা ফাজিল মাদ্রাসা
রাজশাহী মহিলা ফাজিল মাদ্রাসা বাংলাদেশের রাজশাহীর একটি উল্লেখযোগ্য উচ্চ বিদ্যালয় সমমান ফাজিল মাদ্রাসা। আব্দুস সালাম আল-মাদানী ও তার সহযোগীদের প্রচেষ্টায় মাদ্রাসাটি ১৯৭৯ সালে রাজশাহীর বোয়ালিয়া থানায় প্রতিষ্ঠিত হয়। এটি বর্তমানে বাংলাদেশ মাদ্রাসা শিক্ষাবোর্ডের নিয়ন্ত্রাধীনে পরিচালিত। এটি বোয়ালিয়া থানার মধ্যে অন্যতম নারী শিক্ষার প্রতিষ্ঠান, এই মাদ্রাসায় শুধু নারীরাই শিক্ষা গ্রহণ করতে পারে। মাদ্রাসাটি প্রায় ১৫ শতাংশ (৬৯০০ বর্গফুট) জমির উপরে প্রতিষ্ঠিত। এটি বর্তমানে ঢাকার ইসলামি আরবি বিশ্ববিদ্যালয়ের অধীনে পরিচালিত হয়ে থাকে।
ইতিহাস
১৯৭৯ সালে রাজশাহীর বোয়ালিয়ায় ইসলামি শিক্ষার জন্য নারীদের অগ্রগামী করতে এই মাদ্রাসার শুরু হয়। রাজশাহী বিশ্ববিদ্যালয়ের আরবী বিভাগের অধ্যাপক আব্দুস সালাম আল-মাদানী, সরকারি ল্যাবরেটরি হাইস্কুলের শিক্ষক মাওলানা মোহাম্মদ আশরাফ আলী, এইচ.এইচ.এম. সাঈদ প্রভৃতি ব্যক্তিদের উদ্যোগে এই মাদ্রাসার কার্যক্রম শুরু হয়। এছাড়াও স্থানীয় অবসরপ্রাপ্ত অধ্যক্ষ আমাতুন মুজাহিদ এই মাদ্রাসা প্রতিষ্ঠার জন্য নানা পরামর্শ দিয়ে সাহায্য করেন, স্থানীয় দাতাগণ মাদ্রাসা প্রতিষ্ঠায় অর্থের যোগান দেন। ১৯৭৯ সালে প্রতিষ্ঠার পরে ১৯৯১ সালে মাদ্রাসাটি বাংলাদেশ মাদরাসা শিক্ষা বোর্ড থেকে সাধারণ বিভাগে দাখিল শ্রেণী খোলার অনুমতি পায় এবং ১৯৯৪ সালে দাখিল শ্রেণী এমপিও ভুক্ত হয়। এরপর ১৯৯৮ সালে আলিম শ্রেণী চালু করা হয়, এবং ২০০৪ সালে আলিম শ্রেণী এমপিও ভুক্ত হয়। এরপরে মাদ্রাসাটি কুষ্টিয়া ইসলামী বিশ্ববিদ্যালয়ের অধীনে ফাজিল শ্রেণী খোলার সুযোগ লাভ করে, বর্তমানে এটি ইসলামি আরবি বিশ্ববিদ্যালয়ের অধীনে পরিচালিত হয়ে থাকে।
সুযোগ-সুবিধা
এই মাদ্রাসায় ১ম শ্রেণী হতে আলিম শ্রেণী পর্যন্ত প্রায় ৪০০ শত ছাত্রী পড়াশোনা করে, এবং ফাজিল শ্রেণীতেও কিছু ছাত্রী পড়াশোনা করে। মাদ্রাসার সকল ছাত্রী বিনা বেতনে পড়াশোনা করে এবং সরকার ফ্রিতে বই বিতরণ করা হয়। মাদ্রাসাটি ফলাফল সন্তোষজনক, প্রতিবছর ৫ম, ৮ম, দাখিল, আলিম শ্রেণীর প্রায় শতভাগ ছাত্রী পরীক্ষায় পাশ করে থাকে। এছাড়াও ছাত্রীদের ফ্রিতে থাকা-খাওয়ার জন্য একটি লিল্লাহ বোর্ডিং চালু আছে, এখানে প্রায় শতাধিক ছাত্রী ফ্রিতে থাকা ও খাওয়ার সুযোগ পেয়ে থাকে।
শ্বেতকাঞ্চন
শ্বেতকাঞ্চন (: Dwarf White Bauhinia, White Orchid-tree and Snowy Orchid-tree) (বৈজ্ঞানিক নাম: Bauhinia acuminata) হচ্ছে Fabaceae পরিবারের একটি গুল্ম প্রজাতি। এদের বিস্তৃত চাষাবাদের জন্য আদি নিবাস বোঝা না গেলেও মনে করা হয় এরা মালয়েশিয়া, ইন্দোনেশিয়া (জাভা, বোর্নিও, Kalimantan, Lesser Sunda Islands) এবং ফিলিপাইন থেকে এসেছে।
বিবরণ
শ্বেতকাঞ্চন ৩ মিটার পর্যন্ত উচু পত্রমোচী গাছ। পাতা ১০-১৫ সেমি দীর্ঘ এবং ৭-১২ সেমি প্রস্থ। পাতার আগা দুই ভাগে বিভক্ত, মসৃণ, নিচের শিরা সামান্য রোমশ। বসন্তের শেষ থেকে শরৎ পর্যন্ত ফুল হয়। পাতার কক্ষের একটি থোকায় কয়েকটি ফোটে, সাদা, গন্ধহীন, ৫ সেমি চওড়া, পাপড়ি সংখ্যা পাঁচটি এবং পাপড়ি মুক্ত। শুঁটি শিমের মতো চ্যাপ্টা, বিদারী ও ধূসর। বীজ কয়েকটি। বীজে চাষ। ছেঁটে ছেঁটে রাখা যায়।
জেবাস্টিয়ান রুডি
জেবাস্টিয়ান রুডি  (জন্ম: ২৮ ফেব্রুয়ারি ১৯৯০) হলেন জার্মানির একজন পেশাদার ফুটবলার, যিনি বুন্দেসলিগার ক্লাব বায়ার্ন মিউনিখ এবং জার্মানি জাতীয় দলে একজন মধ্যমাঠের খেলোয়াড় হিসেবে খেলেন। এছাড়াও তিনি মাঝেমাঝে একজন রক্ষণভাগের খেলোয়াড় হিসেবেও খেলেন।
ক্লাব ক্যারিয়ার
২০০৩ সালে, রুডি ভিএফবি স্টুটগার্টের যুব একাডেমীতে যোগদান করেন এবং ২০০৭ সালে ভিএফবি স্টুটগার্টের সংরক্ষিত দলের সদস্য হিসেবে তার জ্যেষ্ঠ ক্যারিয়ার শুরু করেন। তিনি উক্ত সময়ে রেজিওনালিগা সুডে খেলেছেন। তিনি ২০০৮ সালের ২রা আগস্ট তারিখে, ১. এফসি ইউনিয়ন বার্লিনের বিরুদ্ধে নতুন প্রতিষ্ঠিত ৩. লিগার মাধ্যমে পেশাদার অভিষেক করেন।
২০০৮ সালের গ্রীষ্মে, তিনি ভিএফবি স্টুটগার্টের সাথে চুক্তি স্বাক্ষর করেন, যার ফলে তিনি ২০১০ সালের ১০ই আগস্ট তারিখে, ডিএফবি-পোকালে উক্ত দলের হয়ে অভিষেক করেন। উক্ত ম্যাচে তারা এফসি হান্সা লুনেবুর্গের বিরুদ্ধে ৫–০ গোলে জয়লাভ করে।
২০১৭ সালের ১৫ই জানুয়ারি তারিখে, তিনি বায়ার্ন মিউনিখের সাথে চুক্তি স্বাক্ষর করেন।
এম এ লতিফ
জন্ম ও প্রাথমিক জীবন
এম এ লতিফ ব্রিটিশ ভারতের আসামের সিলেটের জকিগঞ্জের খলাছড়া ইউনিয়নের গাংলাজুর গ্রামে জন্মগ্রহণ করেন।
রাজনৈতিক ও কর্মজীবন
এম এ লতিফ একজন মুক্তিযোদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ৎকালীন সিলেট-১০ আসন থেকে সংসদ সদস্য নির্বাচিত হয়েছিলেন।
তিনি মৃত্যু বরণ করেছেন।
মাত্রাকচি নাসুহ
নাসুহ বিন কারাগোজ বিন আবদুল্লাহ আল-ভিসোকাভি আল-বসনাভি (Matrakčija Nasuh Visočak) (১৪৮০ - ১৫৬৪) ছিলেন ১৬শ শতাব্দীতে উসমানীয় সাম্রাজ্যের একজন বসনিয়াক বংশোদ্ভূত  কূটনৈতিক, পলিমেথ, গণিতবিদ, শিক্ষক, ইতিহাসবিদ, ভূগোলবিদ, মানচিত্রবিদ, তলোয়ার যোদ্ধা, চিত্রশিল্পী, নাবিক, আবিষ্কারক ও অনুচিত্রশিল্পী। তিনি তার উদ্ভাবিত মাত্রাক নামক খেলার কারণে মাত্রাকচি নাসুহ নামে পরিচিত। এছাড়াও অস্ত্রের উপর পারদর্শিতার জন্য তিনি নাসুল আল-সিলাহি বা তলোয়ারমানব নাসুহ নামেও পরিচিত ছিলেন। তিনি কয়েকজন উসমানীয় সুলতানের অধীনে দায়িত্বপালন করেছেন। তিনি এন্দেরুন মক্তবের শিক্ষক ছিলেন।
জীবনী
মাত্রাকচি নাসুহ বসনিয়ান শহর ভিসোকোতে জন্মগ্রহণ করেন। তিনি দক্ষ তলোয়ার চালনাকারী ও শুটার ছিলেন। তিনি পাঁচটি ভাষায় কথা বলতে পারতেন। তিনি উসমানীয় নৌবাহিনীতে ভর্তি হয়েছিলেন।
দীর্ঘদিন গণিত ও জ্যামিতি অধ্যয়ন করার পর তিনি জামালুল কুত্তাব ও কামালুল হিসাব গ্রন্থ রচনা করেন। এগুলি তিনি সুলতান প্রথম সেলিমকে প্রদান করেছিলেন। এছাড়াও তিনি মাজমাওত তাভারিহ ও সুলাইমাননামা গ্রন্থ রচনা করেছেন। এই গ্রন্থগুলিতে ১৫২০ থেকে ১৫৪৩ সালের মধ্যকার ঐতিহাসিক বিবরণ রয়েছে। এছাড়াও তিনি সুলতান প্রথম সুলাইমানের পারস্য অভিযান নিয়ে ফাতিহনামা-ই কারাবুগদান গ্রন্থ রচনা করেছেন। তার উমদাতুল হিসাব গ্রন্থের সাম্প্রতিক পর্যালোচনা থেকে জানা যায় যে তিনি গুণের কিছু নিখুত নিয়ম বের করেছিলেন। এই বইয়ের একটি গুরুত্বপূর্ণ ফলাফল থেকে জানা যায় যে জন নেপিয়ার ইউরোপে চালু করার ৫০ বছর পূর্বে এন্দেরুন মক্তবে ল্যাটিস গুণ প্রক্রিয়া ব্যাপকভাবে ব্যবহৃত হত।
গণিত ও ইতিহাস ছাড়াও তিনি তার অণুচিত্রের জন্য বিখ্যাত। তিনি একটি প্রকৃতিবাদি ধারা তৈরি করেছিলেন যাতে চিত্রে ভূপ্রকৃতির প্যানারোমা দৃশ্য এবং শহরের সর্বো‌চ্চ বিস্তারিত বিবরণ থাকত। তার সবচেয়ে বিখ্যাত কর্ম হল ইস্তানবুলের ছবি যাতে শহরের প্রায় সব রাস্তা ও দালান তুলে ধরা হয়েছে। উসমানীয় অণুচিত্রশিল্পে এই শৈলী পরবর্তীতে "মাত্রাকচি শৈলী" নামে পরিচিতি পায়। তার অণুচিত্রের চারটি ঐতিহাসিক খন্ডের মধ্যে সবচেয়ে উল্লেখযোগ্য হল সুলতান সুলাইমানের সাফাভি যুদ্ধ। এই যুদ্ধের ভিত্তিতে তিনি ফাতিহনামা-ই কারাবুগদান গ্রন্থ রচনা করেছেন। ইস্তানবুল থেকে বাগদাদ ও এরপর তাবরিজে উসমানীয় বাহিনীর অগ্রযাত্রা এবং আলেপ্পো ও এসকিশেহিরের মধ্য দিয়ে ফিরে আসার দৃশ্য অঙ্কনের পাশাপাশি তিনি যাত্রাপথে অতিক্রম করা সকল শহরের দৃশ্যও অঙ্কন করেছেন। ইস্তানবুল বিশ্ববিদ্যালয়ের গ্রন্থাগারে এই গ্রন্থের একমাত্র কপি রয়েছে।
মাত্রাকচি নাসুহ একজন সৈনিক ও দক্ষ অস্ত্রনির্মা‌তাও ছিলেন। এন্দেরুন মক্তবে তিনি অস্ত্র শিক্ষক হিসেবে কাজ করেছেন। তিনি ও তার ছাত্ররা সুলতান সুলাইমানের ছেলেদের খতনা অনুষ্ঠানে নিজেদের দক্ষতা দেখিয়েছিলেন। এতে সাফল্যের জন্য সুলতান তাকে সম্মানসূচক উস্তাদ ও রেইস খেতাবে ভূষিত করেছিলেন। তার লেখা তুহফাত-উল গুজাত গ্রন্থে তিনি অশ্বারোহী ও পদাতিক যুদ্ধের বিভিন্ন অস্ত্র ও পদ্ধতির ব্যবহার নিয়ে লিখেছেন।
সম্মাননা ও স্মরণ
তার নিজ শহর বসনিয়ার ভিসোকোতে শহরের সবচেয়ে গুরুত্বপূর্ণ ব্যক্তিদের সম্মানে সম্মেলন হয়ে থাকে। মাত্রাকচিকেও অন্যতম গুরুত্বপূর্ণ ব্যক্তি হিসেবে সম্মান করা হয়। চিত্রশিল্পের জন্য তাকে বসনিয়ার লিওনার্দো দা ভিঞ্চি বলা হয়। তার নামে ভিসোকোতে সড়কও রয়েছে।
১৯৭৮ সালে তুর্কি রেডিও-টিভিতে মাত্রাকচি নাসুহর উপর ডকুমেন্টরি তৈরি হয়েছে।
বিভিন্ন মাধ্যমে উপস্থাপন
তুর্কি টিভি ধারাবাহিক মুহতেশেম ইউযিয়েলে মাত্রাকচি নাসুহর ভূমিকায় অভিনেতা ফাতিহ আল অভিনয় করেছেন।
জামেয়া মাদানিয়া ইসলামিয়া
জামেয়া মাদানিয়া ইসলামিয়া, কাজির বাজার, সিলেট (সংক্ষেপে কাজির বাজার মাদ্রাসা) সিলেটের কাজির বাজার এলাকায় অবস্থিত একটি কওমি মাদ্রাসা। দারুল উলুম দেওবন্দের মূলনীতিকে সামনে রেখে ধর্মীয় ও আধুনিক শিক্ষার সমন্বয়ে ১৯৭৪ সালের ৫ জুন সিলেটের সুরমা নদীর তীর ঘেষে ছোট্ট ডালিম গাছের নিচে এই মাদ্রাসার গোড়াপত্তন করেন বিখ্যাত আলেম হাবিবুর রহমান। শিক্ষা কার্যক্রম দ্রুত বিস্তারের কারণে ছাত্র সংকুলান না হওয়ায় ১৯৭৯ সালে তৎকালীন সিলেট পৌরসভা কর্তৃক দানকৃত প্রায় এক একর জমির উপর বর্তমান মাদ্রাসাটি স্থানান্তর করা হয়।
বিশ্ববিদ্যালয়ের আদলে কওমি মাদ্রাসায় ছাত্র সংসদ প্রতিষ্ঠাসহ নানারকম সংস্কার কার্যক্রম পরিচালনা করে মাদ্রাসাটি, যা কওমি মাদ্রাসায় পূর্বে ছিল না। এই কারণে প্রথম দিকে সমালোচনা হলেও পরবর্তীতে তা বিভিন্ন মাদ্রাসায় অনুসরণ করা হয়। তসলিমা নাসরিন বিরোধী আন্দোলন সহ দেশের বিভিন্ন আন্দোলন-সংগ্রামের সাথে মাদ্রাসাটির নাম ওতপ্রোতভাবে জড়িত। ১৯৮২ সালে কানাইঘাটের বিখ্যাত মুহাদ্দিস মাওলানা মুহাম্মাদ ইসহাককে শায়খুল হাদিস হিসেবে নিয়ােগ দেওয়ার পর এখানে দাওরায়ে হাদিস (মাস্টার্স) চালু হয়। ২০১৬ সালে এই মাদ্রাসার শিক্ষক সংখ্যা ছিল ৫৪ জন, ছাত্র সংখ্যা ১২৫০ এবং কর্মচারী ৩৫।
শাইখ সিরাজ
কর্মজীবন
তিনি ইমপ্রেস টেলিফিল্ম লিমিটেড চ্যানেল আই’র প্রতিষ্ঠাতা পরিচালক ও বার্তাপ্রধান। তার কৃষিবিষয়ক কার্যক্রমের ধারাবাহিকতায় দেশের সব পত্রপত্রিকা ও টেলিভিশনে কৃষিভিত্তিক কার্যক্রমের পরিধি বেড়েছে। তিনি বাংলাদেশ টেলিভিশন এর মাটি ও মানুষ নামক টিভি প্রোগ্রামের জনপ্রিয় উপস্থাপক ও কৃষি ব্যক্তিত্ব। উক্ত অনুষ্ঠানে বাংলাদেশে আধুনিক কৃষি ও বিভিন্ন উন্নত চাষ পদ্ধতি, কৃষি ব্যবস্থাপনা, বেকার ও শিক্ষিত যুবকদের কৃষিকাজে উৎসাহিত করা হতো। তিনি 'হৃদয়ে মাটি ও মানুষ' নামে চ্যানেল আইতে সাপ্তাহিক অনুষ্ঠান উপস্থাপনা করেন। চ্যানেল আইতে জাতীয় সংবাদে প্রতিদিনের কৃষি সংবাদ চালুর মধ্য দিয়ে তিনিই প্রথম দেশের গণমাধ্যমে কৃষিকে প্রাত্যহিক গুরুত্বের মধ্যে নিয়ে আসেন। এর ধারাবাহিকতায় চ্যানেল আইতে একটি পৃথক ও বিশেষ বুলেটিন আকারে প্রচার শুরু হয় কৃষি সংবাদ।
পুরস্কার
এছাড়া ২০১১ সালে যুক্তরাজ্যের হাউস অব কমন্স থেকে পেয়েছেন বিশেষ সম্মাননা।
একাদশ জাতীয় সংসদ
একাদশ জাতীয় সংসদ ২০১৮ সালের ৩০ ডিসেম্বর একাদশ জাতীয় সংসদ নির্বাচনে নির্বাচিত সংসদ সদস্যদের নিয়ে গঠিত হয়। ২০১৯ সালের ৩ জানুয়ারি নির্বাচিত সংসদ সদস্যগণ শপথ গ্রহণ করেন। ৭ জানুয়ারি মন্ত্রিসভার সদস্যগণ শপথগ্রহণ করেন। ৩০ জানুয়ারি একাদশ সংসদের প্রথম অধিবেশন অনুষ্ঠিত শুরু হয়। জাতীয় সংসদের ৩৫০টি আসনের মধ্যে জণগনের সরাসরি ভোটে নির্বাচিত আসন ৩০০টি এবং ৫০টি মহিলা আসন হিসেবে সংরক্ষিত। ৩০০টি আসনের মধ্যে বাংলাদেশ আওয়ামী লীগ ২৫৮টি আসনে জয়লাভ করে সংখ্যাগরিষ্ঠতা অর্জন করে শেখ হাসিনাকে প্রধান করে সরকার গঠন করে এবং জাতীয় পার্টি ২২টি আসনে জয়লাভ করে বিরোধীদলের মর্যাদা পায়।
দ্বিতীয় অধিবেশন
২০১৯ সালের ২৪ এপ্রিল সংসদের দ্বিতীয় অধিবেশন শুরু হয়ে ৫ কার্যদিবস পর শেষ হয়। দ্বিতীয় এ অধিবেশন চলাকালীন বাংলাদেশ জাতীয়তাবাদী দল থেকে নির্বাচিত পাঁচজন সদস্য শপথ গ্রহণ করেন। বাংলাদেশ জাতীয় সংসদের কার্যপ্রাণালী বিধি-৭১ অনুযায়ী এ অধিবেশনে ১৬৬টি নোটিশ জমা পড়ে যার মধ্যে ৯টি গ্রহণ করে ১টির উপর আলোচনা করা হয়। এছাড়া ৭১(ক) বিধিতে ৪৪টি নোটিশ নিয়ে আলোচনা হয়। সংসদ নেতার জন্য জমা পড়া ৪৪টি প্রশ্নের মধ্যে ১১টি প্রশ্নের উত্তর দেওয়া হয়। মন্ত্রীদের জন্য জমা পড়া ১ হাজার ৪০টি প্রশ্নের মধ্যে ৩৭৫টির উত্তর দেওয়া হয়।
শফিকুল হক
আবু রহমত মুহাম্মদ শফিকুল হক (১৮৯৮-১৯৫৮) একজন ইসলামি পণ্ডিত ও স্বাধীনতা সংগ্রামী। । সিলেট ও আসাম প্রদেশে ইসলামি শিক্ষা বিস্তারে তার ব্যাপক ভূমিকা রয়েছে। ১৯৫৫ সালে তিনি ‘তানজিম-ই-মাদারিস কৌমিয়া’ শিক্ষাবোর্ড-এর প্রতিষ্ঠা করেন, যা ১৯৮২ সালে ‘অল-আসাম তানজিম-ই-মাদারিস’ কৌমিয়া নাম ধারন করে।
জন্ম ও বংশ পরিচয়
মাওলানা শফিকুল হক ১৮৯৮ সালে সিলেট জেলার কানাইঘাট উপজেলার বাটইআইল গ্রামে জন্মগ্রহণ করেন। তিনি উর্দু কবি ইসমাঈল আলম-এর প্রথম পুত্র। তাঁর পূর্বপুরুষ শাহ তাকী উদ্দীন ছিলেন শাহজালালের সফরসঙ্গী।
স্টার্টপেজ
স্টার্টপেজ হল গোপনীয়তা নির্ভর সার্চ ইঞ্জিন। এটি আগে মেটাসার্চ এবং আইএক্সকুইক নামে ভিন্ন দুটি সার্চ ইঞ্জিন ছিল। ২০১৬ সালে দুটি কোম্পানি একীভূত হয়।      পূর্বে এটি আইএক্স কুইক অনুসন্ধান ইঞ্জিন নামে পরিচিত ছিলো।
তরাই
thumb|300px|মানচিত্রে বেগুনী রঙে অঙ্কিত অংশটি তরাই অঞ্চল thumb|হাতির সাথে দণ্ডায়মান অ্যাডওয়ার্ড, প্রিন্স অব ওয়েলস; ১৮৭৫/৭৬-এ তোলা ছবি তরাই (तराई, tarāī) হিমালয়ের পাদদেশে অবস্থিত জলাভূমি, তৃণভূমি, সাভানা ও অরণ্যময় বলয় অঞ্চল। এটি হিমালয় পর্বতমালার দক্ষিণে এবং গাঙ্গেয় সমভূমির উত্তরে অবস্থিত। অঞ্চলটি পশ্চিমে যমুনা নদী ধরে ভারতের হিমাচল প্রদেশ, হরিয়ানা, উত্তরাখণ্ড থেকে পূর্বে উত্তরপ্রদেশ ও বিহার পর্যন্ত বিস্তৃত। পূর্বাঞ্চলে ব্রহ্মপুত্র নদীর অববাহিকায় পশ্চিমবঙ্গ, বাংলাদেশ, ভুটান ও আসামে এ অঞ্চলটির কিয়দংশ ডুয়ার্স নামে পরিচিত। thumb|left|আকাশ থেকে তরাইয়ের সমভূমি, বিরাটনগর, [[নেপাল]]
ভূ-প্রকৃতি
তরাই অঞ্চলের উত্তরে অবস্থিত হিমালয়ের পাথর, নুড়ি আর ক্ষয়প্রাপ্ত মাটিতে তৈরি বনময় ভাবর অঞ্চল। তরাই অঞ্চলের মাটিতে কাদা ও বালির পর্যায়ক্রমিক স্তর দেখা যায়। এখানকার ভৌমজলপৃষ্ঠ (ওয়াটার টেবিল) উচ্চ হওয়ায় অনেক ঝোরা ও জলভূমি দেখা যায়। তরাই অঞ্চলের নদীগুলিতে বর্ষাকালে দুকূল ছাপিয়ে বন্যা হয়। তরাই-ডুয়ার্স সাভানা ও তৃণভূমি একটি বাস্তু-অঞ্চল (ইকোরিজিয়ন)। এই অঞ্চলটি গোটা তরাই অঞ্চলের মধ্যভাগ জুড়ে অবস্থিত। এইখানে লম্বা লম্বা ঘাসের তৃণভূমি, সাভানা এবং চিরহরিৎ ও পর্ণমোচী বনভূমি দেখা যায়। এখানকার ভূমির ঢাল উত্তর থেকে দক্ষিণ দিকে, এবং এই ঢালও বেশি নয়। ভূমিভাগের সাধারণ উচ্চতা ৮০-১০০ মিটার। তিস্তা, তোর্সা, রায়ডাক, জলঢাকা, সঙ্কোশ প্রভৃতি বড় এবং একাধিক ছোট নদীর বয়ে আনা বালি, নুড়ি ও পাথরে গড়ে উঠেছে তরাই।
বল্লারপুর
বল্লারপুর (Ballarpur) ভারতের মহারাষ্ট্র রাজ্যের চন্দ্রপুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে বল্লারপুর শহরের জনসংখ্যা হল ৮৯,৯৯৫ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে বল্লারপুর এর সাক্ষরতার হার বেশি। এই শহরের জনসংখ্যার ১২% হল ৬ বছর বা তার কম বয়সী।
কন্দিল বালুচ
ফৌজিয়া আজিম (১ মার্চ ১৯৯০ – ১৫ জুলাই ২০১৬ ) ছিলেন একজন পাকিস্তানি মডেল, অভিনেত্রী, সামাজিক যোগাযোগ মাধ্যমের তারকা এবং কর্মী। তিনি ছিলেন পাকিস্তানের প্রথম সামাজিক যোগাযোগ মাধ্যমের তারকা। আজিম তার দৈনন্দিন রুটিন, একজন পাকিস্তানি নারী হিসাবে তার অধিকার এবং বিভিন্ন বিতর্কিত বিষয় নিয়ে আলোচনা করে সামাজিক নেটওয়ার্কে ভিডিও আপলোড করে খ্যাতি অর্জন করেছিলেন।
কন্দিল বালুচ ২০১৩ সালে পাকিস্তান আইডলের জন্য অডিশন দেওয়ার সময় প্রথমবারের মত গণমাধ্যমের আলোচনায় আসেন; তার অডিশন জনপ্রিয় হয় এবং তিনি ইন্টারনেট তারকা হিসেবে খ্যাতি পান। তিনি পাকিস্তানের ইন্টারনেটে সবচেয়ে বেশি অনুসন্ধান করা ব্যক্তিদের শীর্ষ ১০ জনের মধ্যে একজন ছিলেন এবং তার ভিডিও ও পোস্টের বিষয়বস্তুর যেমন প্রশংসিত হত, তেমন সমালোচিতও হত।
২০১৬ সালের ১৫ জুলাই সন্ধ্যায়, মুলতানে তার পিতামাতার বাড়িতে ঘুমানোর সময় তাকে শ্বাসরোধ করে হত্যা করা হয়। তার ভাই ওয়াসিম আজিম হত্যার কথা স্বীকার করেন ও বলেন যে তিনি (কন্দিল বালুচ) "পরিবারের সম্মানে" "বদনাম" বয়ে আনছিলেন।
প্রাথমিক জীবন
কন্দিল বালুচ ১৯৯০ সালের ১ মার্চ পাঞ্জাবের ডেরা গাজী খান জেলায় জন্মগ্রহণ করেন। তিনি শাহ সদর দিনের একটি সুবিধাবঞ্চিত পরিবার থেকে এসেছেন। তার মাতার নাম আনোয়ার বিবি এবং পিতার নাম মুহাম্মদ আজিম, তারা স্থানীয়ভাবে চাষবাদ থেকে জীবিকা নির্বাহ করতেন। তার ৬ ভাই ও ২ বোন ছিল। বড় হয়ে তিনি পড়াশোনার পাশাপাশি অভিনয় এবং গান করায় আগ্রহী ছিলেন। খ্যাতি পাবার আগে, তিনি বাস হোস্টেস হিসাবে কাজ করতেন।
শিশু শ্রম ইউনিট
শিশু শ্রম ইউনিট বাংলাদেশে শিশুশ্রম অপসারণের কাজে নিয়োজিত সরকারের শ্রম ও কর্মসংস্থান মন্ত্রণালয়ের অধীন একটি বিশেষায়িত ইউনিট।
ইতিহাস
২০০৯ সালে শ্রম ও কর্মসংস্থান মন্ত্রণালয়ের অধীনে শিশুশ্রমের হার হ্রাস করার জন্য শিশু শ্রম ইউনিট গঠন করা হয়। ১৯৯০ সালে স্বাক্ষরিত শিশু অধিকার সনদ ও ২০১১ সালের জাতীয় শিশু নীতি অনুসারে সংস্থাটি গঠিত হয়। ইউনিটটি অস্থায়ীভাবে গঠিত হলেও বাংলাদেশ সরকার মন্ত্রণালয়ের অধীনে ইউনিটটিকে স্থায়ীকরণ করে।
রামবন জেলা
রামবন জেলা হল ভারতের কেন্দ্র শ্বাসিত অঞ্চল জম্মু ও কাশ্মীরের ২০টি প্রশাসনিক জেলার অন্যতম। জেলা সদর হল রামবন শহর। ২০১১ সালের হিসাবে এটি কাশ্মীরের সর্বাধিক জনবহুল জেলা (২০টির মধ্যে)। এটি হিমালয়ের পীর পাঞ্জাল পরিসরে অবস্থিত। এটি পূর্ববর্তী ডোডা জেলা থেকে এই অঞ্চলের মানুষের কষ্ট, দূরত্ব এবং সুবিধার কথা বিবেচনা করে তৈরি করা হয়েছিল। ২০০৭ সালের ১লা এপ্রিল স্বাধীন জেলা হিসাবে পরিচালিত হতে থাকে। শহরটি জম্মু ও শ্রীনগরের মধ্যবর্তী স্থানে চেনাব নদীর তীরে, জাতীয় মহাসড়ক-৪৪, (মূলত জাতীয় সড়ক ১এ (ভারত)) জম্মু ও শ্রীনগর থেকে প্রায় ১৫০ কিলোমিটার দূরে অবস্থিত।
প্রশাসন
রামবন জেলা আটটি তহশিলে বিভক্ত: বনহাল, রামবন, খড়ি, রাজগড়, বাটোতে, গল, পোগল পারিস্তান (উখরাল) এবং রামসু। প্রতিটি তহশিলের প্রশাসনিক প্রধান হলেন এর তহশিলদার। ২০০১ সালের ভারতীয় জনগণনা অনুসারে ১১৬টি জনগণনা গ্রাম ও ১২৭টি রাজস্ব গ্রাম নিয়ে এই জেলা গঠিত। জেলার মোট পঞ্চায়েত হালকাস সংখ্যা ছিল ১২৪।
জলবায়ু
জেলার জলবায়ু উচ্চতা অনুসারে পরিবর্তিত হয়। চেনাব নদীর তীরে পাহাড়ের মাঝখানে অবস্থিত রামবন শহরের নিম্ন তাপমাত্রা ৪২ ডিগ্রি সেন্টিগ্রেড পর্যন্ত বৃদ্ধি পায় এবং উপরে অবস্থিত অঞ্চলগুলি যেমন সংঙ্গদন, গুল, ধাগানটপ, আস্তানমার্গ, লালাগুনডী, ভুধান শূন্যের নিচে নেমে আসে। আবহাওয়ার কারণে জেলার বেশিরভাগ কাজ বছরের প্রায় আট মাসই হয়ে থাকে।
জনসংখ্যা
কাশ্মীরি এবং এর উপভাষাগুলি (পোগুলি এবং সিরাজী) জেলার সর্বাধিক বহুল আলোচিত ভাষা। এখানে যে অন্যান্য ভাষাগুলি কথিত হয় সেগুলি হল - উর্দু, পাঞ্জাবী, ডোগ্রি এবং গোজরি। রামবনে মুসলিম সংখ্যাগরিষ্ঠতা রয়েছে, মুসলমানরা প্রায় ৭০% রয়েছে এবং হিন্দু জনসংখ্যার প্রায় ২৮% এবং অন্যান্যরা খুব ছোট সংখ্যালঘুদের গোষ্ঠি গঠন করেছে।
বয়রার যুদ্ধ
বয়রার যুদ্ধ হচ্ছে বাংলাদেশের স্বাধীনতা যুদ্ধের প্রাক্কালে ১৯৭১ সালের ২২ নভেম্বর তারিখে সংগঠিত একটি আকাশ যুদ্ধ যেটি ভারতীয় বিমান বাহিনী ও ভারতীয় আকাশ সীমায় অনুপ্রবেশকারী পাকিস্তানি বিমান বাহিনীর যুদ্ধ বিমানের মধ্যে সংঘটিত হয়েছিলো। বাংলাদেশের স্বাধীনতা যুদ্ধের অংশ হিসাবে গরিবপুরের যুদ্ধে পাকিস্তানি সেনাবাহিনী মুক্তিবাহিনীর (বাঙালি গেরিলা যোদ্ধা) বিরুদ্ধে যুদ্ধে লিপ্ত ছিলো যাতে ভারতীয় সেনাবাহিনীর একটি ব্যাটালিয়নও জড়িয়ে পড়ে। পাকিস্তানের স্থল বাহিনী ঢাকায় অবস্থিত পিএএফ'এর নিকট থেকে সরাসরি বিমান আচ্ছাদন ও ঘনিষ্ট বিমান সহায়তা পায় এফ-৮৬ স্যাবর জেটের দ্বারা যার চালকগণকে কর্তৃপক্ষের তরফ থেকে ইন্দো-পাক সীমান্ত পেরোনোর দায়মুক্তির নির্দেশনা দেয়া হয়েছিলো। এই আকস্মিক আক্রমণ মোকাবেলা করার জন্য ৪টি ফোলল্যান্ড ন্যাট'এর একটি বহর মূল ঘাটি ১০০ কিলোমিটার উত্তর-পশ্চিমে অবস্থিত খড়গপুরের নিকটবর্তী কালাইকুন্ড হতে দমদম (কোলকাতা বিমানবন্দর)'এ স্থানান্তরিত করা হয়। এই বহরের নেতৃত্বে ছিলেন ফ্লাইট লেফটেন্যান্ট রয় অ্যান্ড্রু ম্যাসে।
১৯৭১ সালে বাংলাদেশের স্বাধীনতা যুদ্ধে ভারতীয় ও পাকিস্তানি বিমান বাহিনীর মধ্যে প্রথম সরাসরি সম্পৃক্ততার কারণে এই যুদ্ধটি ছিলো একটি তাৎপর্যপূর্ণ ঘটনা। এটিকে গরিবপুরের যুদ্ধের একটি তাৎপর্যপূর্ণ ঘটনা হিসাবে বিবেচনা করা হয় যেখানে মিত্র বাহিনী (মুক্তিবাহিনী ও ভারতীয় সশস্ত্র বাহিনীর জোটকে বাংলায় মিত্রবাহিনী হিসেবে উল্লেখ করা হয়) সফলভাবে গরিবপুর এলাকায় অস্ত্রে সজ্জিত পাকিস্তানি সশস্ত্র বাহিনীর একটি ব্রিগেডকে পরাজিত করতে সক্ষম হয় এবং ফলশ্রুতিতে তাদের চরম হতাহত করে।
পটভূমি
গরিবপুর গ্রামের সমন্বয়ে গঠিত বয়রা মুখ অঞ্চলটি পূর্ব পাকিস্তানের উত্তর পশ্চিমাংশের অভ্যন্তর ভাগে অবস্থিত, যেটি উভয় দেশের জন্য একটি গুরুত্বপূর্ণ সন্ধিস্থল ছিল। ভারত থেকে যশোরে আসার একটি মহাসড়ক অন্তর্ভুক্ত থাকায় এর নিয়ন্ত্রণ নেয়া উভয় পক্ষের জন্যই অত্যাবশ্যক ছিল।
ভারতের ১৪ নং পাঞ্জাব ব্যাটেলিয়ন ২১ নভেম্বর তারিখে পাকিস্তানের অভ্যন্তরে অবস্থিত গরিবপুরের পার্শ্ববর্তী এলাকা দখল নেয়ার জন্য ৪৫ ক্যাভার্লি থেকে প্রাপ্ত ১ স্কোয়াড্রন ১৪ পিটি-৭৬ ট্যাংক বহরের সহায়তায় অগ্রসর হয়। এই অগ্রসর হওয়ার পদক্ষেপটি একটি চমৎকৃত ঘটনা হিসাবে পরিগণিত হতো, কিন্তু পূর্বের দিন উভয় সেনাদলের টহল সেনাদের মধ্যে সংগঠিত সংঘর্ষের ফলশ্রুতিতে পাকিস্তানি সেনা দলকে এই আসন্ন আক্রমণ সম্পর্কে সতর্ক করা হয়েছিলো। এম২৪ চ্যাফি হালকা ট্যাংকে সজ্জিত ৩য় স্বতন্ত্র আর্মার্ড স্কোয়াড্রন দ্বারা সমর্থিত ১০৭ ইনফ্যান্ট্রি ব্রিগেড যোগদানের মাধ্যমে পাকিস্তানি সেনা দলের সংখ্যা বৃদ্ধির দ্বারা অবিলম্বে এই অগ্রগমণের প্রত্যুত্তর দেয়া হয়। সুবিশাল সেনাদলের সহায়তায় সংখ্যাধিক্যের কারণে শ্রেষ্ঠত্বের অধিকারী হয়ে পাকিস্তানি সেনারা ভারতীয় অনুপ্রবেশকারীদের আঘাত করতে অবস্থান নেয়। কিন্তু দীর্ঘ বীরত্বব্যঞ্জক ইতিহাসের জন্য সুবিদিত পাঞ্জাব ব্যাটেলিয়ন প্রতিহত করে এবং নিজেদের পালটা আঘাতের জন্য নিজেরা সুসংহত অবস্থান নেয়। আসন্ন পাকিস্তানি আক্রমণের প্রতিআক্রমণ করার জন্য পদাতিক এবং রিকয়েললেস রাইফেলধারীরা আত্মরক্ষামূলক অবস্থান গ্রহণ করে ট্যাঙ্ক বহরকে এগিয়ে দেয়া হয়। পরবর্তী কয়েক ঘণ্টায় কুয়াশার কারণে দৃশ্যমানতা হ্রাসের ফলে হামলার সঠিক উৎস নির্ধারণ করতে ব্যর্থ হওয়া পাকিস্তানিদের আক্রমণকে ভারতীয় সেনারা বিচূর্ণ করে দেয়। আর, এই মুখোমুখি মোকাবেলায় ভারতীয় সেনাদলের আত্মরক্ষামূলক অবস্থানের বিপরীতে পাকিস্তানি ট্যাংক এবং পদাতিক বাহিনী আক্রমণাত্মক অবস্থান গ্রহণ করতে বাধ্য হয়। এর ফলশ্রুতিতে সংগঠিত হওয়া যুদ্ধটিই গরিবপুরের যুদ্ধ নামে খ্যাত।
শত্রুর সাথে সন্মুখ যুদ্ধকালীন উচ্চস্তরেরসহ হতাহতের সংখ্যা বৃদ্ধি পেতে থাকায় এবং মিত্র বাহিনীকে স্থানচ্যুত করাতে ব্যর্থ হয়ে পাকিস্তানি সেনাবাহিনী আর্টিলারি ও ঘনিষ্ট বিমান সহায়তা চায়। ১৯৭১ সালের ২২ নভেম্বর প্রত্যুষে ঢাকায় অবস্থিত পাকিস্তানি বিমান বাহিনীর সদর দপ্তর থেকে কিছু স্যাবর এমকে৬ প্রেরণের মাধ্যমে তাতে সাড়া দেয়া হয়। এটিই বয়রার যুদ্ধের সূচনা করে।
জড়িত ইউনিটসমূহ
ঠিক কি কারণে অপেক্ষাকৃত নবীন ফ্লাইট লেফটেন্যান্ট কোরেশি একটি স্কোয়াড্রন বাহিনীর কমান্ডার হিসাবে নিয়োগ লাভ করেছিলেন (সাধারণতঃ একজন “স্কোয়াড্রন লিডার” নেতৃত্ব দেন) তা অজ্ঞাত। তবে ৭১'এ যুদ্ধকালীন সময়ে এটি পাকিস্তান সশস্ত্র বাহিনীতে থাকা বাঙালিদের জন্য প্রচলিত ছিল দল ত্যাগ করা ও মুক্তিবাহিনীতে যোগদান করা বা বিমান চালনা হতে অব্যহতি দিয়ে ঘাঁটিতে সরিয়ে নেয়া বা নের্তৃত্ব দানকারী অবস্থানে থাকা ব্যক্তিবর্গের আনুগত্য সম্পর্কিত সন্দেহের কারণে পদ থেকে সরিয়ে দেয়া, সম্ভবতঃ এটি একটি সম্ভাবনা যার ফলশ্রুতিতে এমনটি ঘটেছিলো।
ভারতীয় বিমান বাহিনীর জড়িত ইউনিটটি ছিল আইএএফ ২২ নং স্কোয়াড্রন সুইফ্টস্ যেটি সজ্জিত ছিলো পরিমার্জিত ফোলল্যান্ড জিনাট দ্বারা যা “স্যাবর হত্যাকারী” (Sabre Slayer) নামে আখ্যায়িত হতো। এই স্কোয়াড্রনটি ছিলো কালাইকুন্ড বিমান বাহিনী ঘাটি ভিত্তিক এবং কলকাতায় সেক্টরের আকাশ সীমা প্রতিরক্ষায় নিযোজিত। এর একটি খন্ডিত অংশ কলকাতার দমদম বিমান বন্দরে অবস্থান নিয়েছিলো। এই ইউনিটটির নেতৃত্বে ছিলেন উইং কমান্ডার বিএস সিকান্দ (যিনি পরবর্তী কালে ‘এয়ার মার্শাল’ পদে নিয়োগ পেয়েছিলেন)।
যদিও ক্যানডাইর স্যাবর এমকে৬-কে ব্যাপকভাবে তার যুগের সেরা “ডগ ফাইটার” (dogfighter) হিসাবে গণ্য করা হয়। জিনাট বুদ্ধিমত্তার সাথে স্যাবরকে উল্লম্ব অবস্থান গ্রহণে বাধ্য করে যেটিতে স্যাবরের দুর্বলতা ছিলো। অধিকন্তু, স্বল্প ওজন এবং যুথবদ্ধ আকৃতির কারণে জিনাট সচরাচর দৃশ্যমান হতো না, বিশেষত নিচু স্তরে যেখানে অধিকাংশ ডগ ফাইটার সংগঠিত হয় সেখানে এমনটি ঘটতো।
যুদ্ধের বিবরণ
যেহেতু পিএএফ স্যাবর সীমান্ত এলাকায় আক্রমণ পরিচালনা করেছিলো সেহেতু তাদের দ্বারা এই স্থানে ভারতীয় ভূখণ্ডের আকাশ সীমা লঙ্ঘন ঘটে। ভারতীয় রাডারে ০৮১১ ঘটিকায় যশোর এলাকায় চার স্যাবরের প্রথম অনুপ্রবেশের ঘটনাটি ধারণ করা হয়। এদের বাধা দিতে দমদম বিমানবন্দর থেকে থেকে ২২ নং স্কোয়াড্রনের চারটি জিনাট ছুটে যায়। যদিও যে সময় জিনাট বয়রা এলাকায় পৌঁছে ততক্ষণে স্যাবর তাদের নিজেদের ভূখণ্ডে ফিরে আসে। পাকিস্তানিদের দ্বিতীয় অভিযানটি ১০২৮ ঘটিকায় ঘটে। এই ক্ষেত্রেও পুনরায় সময়মতো বাধা দেয়া সম্ভব হয়নি এবং স্যাবরগুলো নিরাপদে পালিয়ে যেতে সক্ষম হয়েছিলো।
প্রায় ১৪৪৮ ঘটিকায় রাডারে চারটি স্যাবরের অবস্থান ধরা পড়ে যেগুলো ভূমি থেকে প্রায় উঁচু দিয়ে উত্তর পশ্চিম অভিমুখে ছুটে যাচ্ছিলো। এক মিনিটের মধ্যে দমদম ওআরপি থেকে সাড়া দেয়া হয়। ১৪৫১ ঘটিকায় ঘাটির অধিনায়ক ফ্লাইট লেফটেন্যান্ট রায় অ্যান্ড্রু ম্যাসের নেতৃত্বে চারটি জিনাট ধেয়ে যায়। এটি রাডার কর্তৃক স্যাবরগুলো শনাক্ত করার তিন মিনিটেরও কম সময়ের মধ্যে ঘটে।
এই অংশের বিমান নিয়ন্ত্রক হিসাবে ছিলেন ফ্লাইং অফিসার কেবি বাগচী, যিনি জিনাটগুলোর দ্বারা স্যাবরগুলোকে নিশ্চল করে দিয়েছিলেন এবং বাঁধা দান সম্পর্কে নির্দেশনাগুরো জানাচ্ছিলেন। ইতিমধ্যে অতিবাহিত আট মিনিটে বেশ কিছু হামলা চালানো স্যাবরগুলো বয়রা ভূখন্ডে পৌঁছানো জিনাটগুলোর মুখোমুখি হয়ে অরেকটি আক্রমণ করার জন্য ঝাঁপ দেয় - তারা ছিলো উচ্চতায় এবং আক্রমণ করার জন্য -এ নেমে আসার জন্য নিম্ন মুথী ঝাঁপ দেয়।
চারটি জিনাট দুটি ভাগে বিভক্ত হয় এবং হঠাৎ করে নিম্নগামী হয়ে স্যাবরগুলোর উপর আক্রমণে ঝাপিয়ে পড়ে। প্রথম ভাগের জিনাটে ছিলেন ম্যাসে এবং ফ্রাইং অফিসার এসএফ সরোজ ছিলেন তার ডানা-সহচর হিসাবে। দ্বিতীয় ভাগটি গঠিত হয়েছিলো ফ্লাইট লেফটেন্যান্ট এম এ গণপতি এবং ফ্রাইং অফিসার ডি লাজারাসকে নিয়ে। যেহেতু হঠৎ করে জিনাটগুলো নিম্নমুখী ঝাপ দিয়েছে সেহেতু দুটি স্যাবরের একটি অংশ হামলা থেকে ছিটকে বেরিয়ে পড়ে এবং নিজেদেরকে গণপতি ও লাসারাসের ঠিক সামনের একটি বিশ্রী অবস্থানে এনে স্থাপন করে। উভয় বিমান চালকই তখন ২০মিমি কামান থেকে গোলা বর্ষণ শুরু করে দেন এবং উভয় স্যাবরই মারাত্মকভাবে ক্ষতিগ্রস্ত হয়। গণপতি আর/টি'তে সামরিক বার্তা হিসাবে “খুন খুন খুন” প্রেরণ করেন। পাকিস্তানি চালক পারভেজ মেহেদী কোরেশী এবং খালীল আহমেদ বয়রার উপর প্রক্ষিপ্ত হন এবং প্যারাস্যুটের মাধ্যমে নিরাপদে অবতরণ করেন কিন্তু যুদ্ধবন্দী হিসাবে ধৃত হন। পরিত্যক্ত স্যাবরগুলোর ধ্বংসাবশেষ ভারতের বনগাঁ গ্রামের কাছাকাছি ছিঁটকে হয়।
ইত্যবসরে ম্যাসে অন্য স্যাবরের মুথোমুথি হতে গণপতি এবং লাসারাসের উপর অবস্থান নেন। স্যাবরের পাইলট উইং কমান্ডার চৌধুরী - একজন সুদক্ষ বিমানযোদ্ধা ন্যায় পদক্ষেপ নেন - ম্যাসের হামলা ন্যাস্যাত করে দেবার জন্য তাকে অধিক কৌণিক অবস্থানে যেতে বাধ্য করেন যার ফলে তার ছোড়া গোলা লক্ষ্য অর্জনে ব্যর্থ হন। গুলি করার সঠিক অবস্থানে ফিরে আসার অব্যহতি পর এবং লক্ষ্যস্থির করে ম্যাসে দূরে অপর একটি গোলা নিক্ষেপ করেন এবং তার পোর্ট উইং'এ আঘাত করতে সক্ষম হন। এই সময় ম্যাসের বিমানের ডানদিকের কামান থেকে গুলি বন্ধ হয়ে যায়, কিন্তু স্যাবর পেছনো  আগুন এবং ধোঁয়ার কুন্ডলি নিয়ে পাকিস্তানের সীমানায় ফিরে যায়। ম্যাসে বুঝতে পেরেছিলেন যে তিনি পূর্ব পাকিস্তানের আকাশসীমায় বিমানযুদ্ধটি ভালো ভাবে সমাপণ করেছে এবং বিমান ঘুরিয়ে পুনরায় তার দলের অন্যদের সাথে যোগ দিলেন যারা তখন ঘাঁটিতে ফিরে আসার জন্য রওনা হযেছিলেন। প্রথমে এটা ধারণা করা হয়েছিলো যে, মারাত্মকভাবে ক্ষতিগ্রস্ত স্যাবরটি পরবর্তীতে নিশ্চিতভাবেই বিধ্বস্ত হবে, কিন্তু যুদ্ধ পরবর্তী প্রতিবেদন নিশ্চিত করে সেই মারাত্মকভাবে ক্ষতিগ্রস্ত স্যাবরকে উড়িয়ে ঢাকার অদূরে অবস্থিত তেজগাঁও বিমানবন্দরে ফিরিয়ে নিয়ে এসে ম্যাসের দ্বারা আক্রান্ত উইং কমান্ডার চৌধুরী অসাধারণ সাহসিকতার পরিচয় দিয়েছেন। চৌধুরী নিজে একটি জিনাট ভূপাতিত করেছেন বলে দাবী করেন, যেহেতু ৪টি জিনাটের সবগুলোই নিরাপদে অবতরণ করেছিলো ফলে তা পরবর্তীকালে মিথ্যা বলেই প্রমাণিত হয়।
যুদ্ধ অব্যাহতির পর
হাজার হাজার মানুষের সামনে সংঘটিত এই যুদ্ধটি বাংলাদেশের স্বাধীনতা যুদ্ধের সবচেয়ে স্মরণীয় মুহূর্ত হিসাবে চিরভাস্বর হয়ে আছে এবং তাৎক্ষণিকভাবে চার বিমান চালক ভারত ও বাংলাদেশে রাতারাতি বিখ্যাত ব্যক্তিত্বে পরিণত হন। তাদের ছবি, অস্ত্র-চিত্রধারকে ধারণকৃত (বহিঃচিত্র দেখুন) জজ্বল্যমান স্যাবরগুলোর ছবি এবং পিএএফ'এর যুদ্ধবন্দিগণ বিশ্বজুড়ে গণমাধ্যমে ব্যাপকভাবে প্রচারিত হয়েছিলো।
৬ বছরের মধ্যে প্রথমবারের মত এই সম্পৃক্ততা দ্বারা চিহ্নিত হয় যে ভারতীয় উপমহাদেশে আকাশ যুদ্ধ্বে গুলি করে বিমান ভূপাতিত করা হয়েছে এবং এই অঞ্চলে উত্তেজনা বৃদ্ধি পেয়েছে যা ১৯৭১'এর ইন্দো-পাকিস্তান যুদ্ধে রূপ নেয় এবং এক মাসেরও কম সময়ের মধ্যে বাংলাদেশ নামক রাষ্ট্রের উদ্ভব ঘটে।
সর্বশেষ সাক্ষাৎ
১৯৯৬ সালে এয়ার চিফ মার্শাল পারভেজ মেহেদী কোরেশি পাকিস্তান বিমান বাহিনীর ‘চিফ অফ এয়ার স্টাফ’ (বিমান বাহিনী প্রধান) হিসেবে নিয়োগ লাভ করেন। যখন এই খবরটি ভারতে প্রচারিত হয় তখন ডোনাল্ড লাজারাস, যিনি তাকে গুলি করে ভূপাতিত করেছিলেন, তিনি কোরেশিকে ‘সিএএস’ হওয়ার কৃতিত্বের জন্য একটি চিঠি লিখে অভিনন্দন জানান এবং উল্লেখ করেন যে, কোরেশি হয়তো আকাশে সংগঠিত হওয়া তাদের পূর্বকার পরিচয়ের কথা স্মরণ করতে পারবেন না। সম্ভবতঃ লাজারাস চিঠিটির কোন উত্তর আশা করেননি, কিন্তু যার সাথে তিনি কয়েক দশক পূর্বে যুদ্ধক্ষেত্রে লড়েছিলেন তার সাফল্যে শুভেচ্ছা জানানোকেই সঠিক কার্য হিসাবে বিবেচনা করেছিলেন।
যখন প্রত্যুত্তর হিসাবে পাকিস্তানি সিএএস'এর স্বহস্তে স্বাক্ষরিত একটি চিঠি আসে তখন ডন লাজারাস বিস্ময়াভিভূত হন। এয়ার চিফ মার্শাল কুরেশি শুভেচ্ছা জানানোর জন্য লাজারাসের প্রতি তার কৃতজ্ঞতা প্রকাশ করেন এবং উক্ত ঘটনাক্ষেত্রে ভারতীয় পাইলটদের “যুদ্ধ” প্রদর্শনকে অভিবাদন জানান। গ্রুপ ক্যাপ্টেন লাজারাস এখনও এই চিঠিটি খুব যত্নের সাথে সংরক্ষণ করছেন যা জঙ্গী বিমানের পাইলটদের মধ্যকার শত্রুতা সত্ত্বেও যুদ্ধকে পিছনে ফেলে বর্তমান দিনে সৌজন্যতাবোধ প্রচলিত থাকার একটি অনুস্মারক হিসেবে পরিগণনা করা যায় এবং উভয়ের চরিত্রের একটি মানদন্ড।
গয়েশপুর ইউনিয়ন, পাবনা সদর
গয়েশপুর ইউনিয়ন বাংলাদেশের রাজশাহী বিভাগের পাবনা জেলার পাবনা সদর উপজেলার অন্তর্গত একটি ইউনিয়ন।
আয়তন ও জনসংখ্যা
গ্রামের সংখ্যা: ২৮টি মৌজার সংখ্যা: ১১টি মোট জনসংখ্যা: প্রায় ৩৫,১২৬ জন।
শিক্ষা
শিক্ষা প্রতিষ্ঠান:
জনপ্রতিনিধি
বর্তমান চেয়ারম্যান: মোঃ মোতাহার হোসেন। প্রাক্তন চেয়ারম্যানগণের তালিকা:
বহিঃসংযোগ
প্রাতিষ্ঠানিক ওয়েবসাইট
দৃষ্টিকোণ
দৃষ্টিকোণ হলো ২০১৮ সালে নির্মিত কৌশিক গাঙ্গুলির পরিচালনায় একটি বাংলা চলচ্চিত্র। এতে প্রধান চরিত্রে অভিনয় করেছেন প্রসেনজিৎ চট্টোপাধ্যায় এবং ঋতুপর্ণা সেনগুপ্ত
সঙ্গীত
সঙ্গীত পরিচালনায় ছিলেন অনুপম রায়।
কোলাটস অনুমান
লোথার কোলাটস ১৯৩৭ সালে তার ডক্টরেট ডিগ্রি নেওয়ার দুই বছর পর কোলাটস অনুমান টি প্রস্তাব করেন। এতে প্রশ্ন করা হয়েছে, একটা নির্দিষ্ট অনুক্রম কি সবসময় একই ভাবে শেষ হবে কিনা, অনুক্রমটির প্রথম সংখ্যাটি যাই হোক না কেন। কখনো কখনো একে 3n+1 সমস্যা বা উলামের অনুমান বা কাকুতানির অনুমানও বলা হয়।
পল এরডশ এই অনুমানটি সম্পর্কে বলেছেন, এ ধরনের সমস্যার জন্য গণিত এখনো প্রস্তুত হয় নি! তিনি ৫০০ ডলার ঘোষণা করেছেন এই সমস্যাটির জন্য।
সমস্যার বর্ণনা
যেকোন ধনাত্মক পূর্ণ সংখ্যার জন্য নিচের অপারেশন দুইটি বিবেচনা করা যাক,
গাণিতিক ভাষায় বলতে গেলে,
একটা ফাংশন f এভাবে সংজ্ঞায়িত করা হয়েছে,
এখন এই অপারেশনটি পুনরাবৃত্তি করে একটা অনুক্রম তৈরি করা যাক। অনুক্রমটির প্রথম সংখ্যা যেকোন ধনাত্মক পূর্ণ সংখ্যা n।
কোলাটস অনুমান যা বলছে, তা হল এই কার্যপ্রণালী অবশেষে ১ এ গিয়ে পৌঁছুবে, শুরুতে যে সংখ্যাই বিবেচনা করা হোক না কেন।
গণিতের ভাষায় বলতে গেলে,
অনুমানটি মিথ্যা হলে, এমন কোন সূচনা সংখ্যা পাওয়া যাবে, যার জন্য এমন একটা চক্রাকার অনুক্রম পাওয়া যাবে যেখানে 1 অনুপস্থিত, অথবা অনুক্রমটি সীমাহীন ভাবে বাড়তে থাকেবে। কিন্তু এ জাতীয় কোন অনুক্রমের সন্ধান পাওয়া যায়নি।
উদাহরণ
উদাহরণস্বরূপ n=12 হলে যে অনুক্রম পাওয়া যায় তা হল- 12, 6, 3, 10, 5, 16, 8, 4, 2, 1.
n=19 নিলে ১ এ পৌছাতে আরেকটু বেশি সময় লাগে। 19, 58, 29, 88, 44, 22, 11, 34, 17, 52, 26, 13, 40, 20, 10, 5, 16, 8, 4, 2, 1.
27, 82, 41 , 124, 62, 31 , 94, 47 , 142, 71 , 214, 107 , 322, 161 , 484, 242, 121 , 364, 182, 91 , 274, 137 , 412, 206, 103 , 310, 155 , 466, 233 , 700, 350, 175 , 526, 263 , 790, 395 , 1186, 593 , 1780, 890, 445 , 1336, 668, 334, 167 , 502, 251 , 754, 377 , 1132, 566, 283 , 850, 425 , 1276, 638, 319 , 958, 479 , 1438, 719 , 2158, 1079 , 3238, 1619 , 4858, 2429 , 7288, 3644, 1822, 911 , 2734, 1367 , 4102, 2051 , 6154, 3077 , 9232 , 4616, 2308, 1154, 577 , 1732, 866, 433 , 1300, 650, 325 , 976, 488, 244, 122, 61 , 184, 92, 46, 23 , 70, 35 , 106, 53 , 160, 80, 40, 20, 10, 5 , 16, 8, 4, 2, 1
গিয়াস কামাল চৌধুরী
গিয়াস কামাল চৌধুরী (জন্ম:২১ জুলাই, ১৯৩৯ - মৃত্যু: ২৬ অক্টোবর, ২০১৩) বাংলাদেশের প্রখ্যাত সাংবাদিক, কলামিস্ট ও সংবাদ বিশ্লেষক। ভয়েস অব আমেরিকার ঢাকা সংবাদদাতা হিসাবে তিনি সারা বাংলাদেশে গ্রামে-গঞ্জে সমধিক পরিচিত ছিলেন। তিনি সাংবাদিক সমাজের প্রিয়ভাজন নেতা ছিলেন। বিভিন্ন সময়ে একাধিক মেয়াদে তিনি ডিইউজে, বিএফইউজে ও জাতীয় প্রেস ক্লাবের সভাপতির দায়িত্ব পালন করেন। তিনি বাংলাদেশের একজন কূটনীতিক হিসাবে লণ্ডনস্থ বাংলাদেশ হাই কমিশনে দায়িত্ব পালন করেছেন। তিনি বাংলাদেশর মজলুম জননেতা মওলানা আব্দুল হামিদ খান ভাসানীর একনিষ্ঠ অনুসারী হিসেবে পকিস্তান আমলে গণতান্ত্রিক ও স্বায়ত্তশাসন অন্দোলনে অংশ নিয়ে বহুবার কারাবরণ করেন। ২০১১ খ্রিস্টব্দে তিনি দূরারোগ্য ব্যাধিতে আক্রান্ত হন যা তার স্মৃতিশক্তি ও স্বাভাবিক জীবনকে মারাত্মকভাবে ক্ষতিগ্রস্ত করে।
জন্ম ও শিক্ষাজীবন
ফেনী জেলার ফেনী সদর উপজেলার শর্শদিতে বাড়ি, ২১ জুলাই ১৯৩৯ সালের গিয়াস কামাল চৌধুরী জন্মগ্রহণ করেন চট্টগ্রাম। পড়াশোনা করেছেন ঢাকা বিশ্ববিদ্যালয়ে। এম এ, এলএলবি, জার্নালিজমে ডিপ্লোমা করেন। ১৯৯৩ খ্রিষ্টাব্দে মস্তিষ্কে রক্ষক্রণ হলে তিনি মারাত্মকভাবে অসুস্থ হয়ে পড়েন।
সাংবাদিক জীবন
একুশে পদকপ্রাপ্ত সাংবাদিক গিয়াস কামাল চৌধুরীর সাংবাদিকতা শুরু হয় ১৯৬৪ খ্রিষ্টাব্দে, ইত্তেফাক গ্রুপ থেকে প্রকাশিত 'ঢাকা টাইমস' পত্রিকার মাধ্যমে। পরবর্তী কালে তিনি ইংরেজি দৈনিক মর্নিং নিউজ পত্রিকার আইন প্রদায়ক হিসেবেও দায়িত্ব পালন করেন। বাংলাদেশের স্বাধীনতা অর্জনের পর তিনি বাংলাদেশ সংবাদ সংস্থায় যোগদান করেন। কার্যত এখান থেকেই তার সাংবাদিকতার বিকাশ।বাংলাদেশের স্বাধীনতা সংগ্রামে অংশ গ্রহণ সহ জাতীয় গণতান্ত্রিক ও পেশাজীবীদের অধিকার আদায়ের প্রতিটি আন্দোলনে তিনি অগ্রণী ভূমিকা পালন করেছেন । সাংবাদিক জীবনে গিয়াস কামাল চৌধুরী বাংলাদেশ সংবাদ সংস্থা (বাসস) ও ভয়েস অব আমেরিকাসহ দেশি-বিদেশি বিভিন্ন পত্রিকা ও সংবাদ সংস্থায় কাজ করেছেন। সাংবাদিকতার শুরু ১৯৬৪ সালে। ডিইউজে, বিএফইউজে ও জাতীয় প্রেস ক্লাবের সভাপতি হিসেবে তার ভূমিকা ভুলে গেলে সাংবাদিকদের পাপ হবে। বাংলাদেশের স্বার্থবিরোধী যে কোনো কর্মকাণ্ডের বিরুদ্ধে তিনি সবসময় সোচ্চার ছিলেন। দেশের স্বাধীনতা-সার্বভৌমত্ব সংরক্ষণে তিনি পালন করে গেছেন অসাধারণ ভূমিকা। ১৯৮০-র এরশাদবিরোধী আন্দোলনের সময় প্রতিদিন ‘গিয়াস কামাল চৌধুরী, ভয়েজ অব আমেরিকা’র ঢাকার বস্তুনিষ্ঠ ও নির্ভরযোগ্য রিপোর্টের জন্য বাংলাদেশের সংগ্রমী মানুষ আকুল হয়ে থাকতো। । তিনি শেষ জীবনে দৈনিক খবরপত্র পত্রিকার সম্পাদকের দায়িত্ব পালন করছিলেন।
পারিবারিক ঐতিহ্য
কুমিল্লার বিখ্যাত দারোগার বাড়িরও সন্তান তিনি। প্রাবন্ধিক মোতাহার হোসেন চৌধুরী ছিলেন তার চাচা। এই দারোগা বাড়িতে এক সময় গানের আসর বসতো গিয়াস কামাল চৌধুরী আরেক চাচা ওস্তাদ মোহাম্মদ হোসেন খশরুর তত্ত্বাবধানে। এরকম অনেক গানের আসরে উপস্থিত ছিলেন বাংলাদেশের জাতীয় কবি কাজী নজরুল ইসলাম। এই বাড়ির সঙ্গে জড়িয়ে আছে কবি বেলাল চৌধুরী এবং সাংবাদিক ব্যক্তিত্ব গিয়াস কামাল চৌধুরীর স্মৃতি। গিয়াস কামাল চৌধুরীর আম্মা মুনীর আখতার খাতুন চৌধুরাণী ছিলেন কবি। তার ‘চির সুমধুর’ কাব্য প্রকাশের দিনে গিয়াস কামাল চৌধুরী আবেগ ধরে রাখতে পারেননি। বলেছিলেন, গৃহকর্মের ফাঁকে ফাঁকে আমার মহীয়সী জননী লিখেছেন এই কবিতাগুলো। তার ব্যক্তিজীবন যেমন মধুময় ছিল, ছিল পূতঃপবিত্র, তেমনি তার কাব্যও ধারণ করে আছে সেই নির্মল সৌন্দর্য।
জীবন ও কর্ম
তিনি একজন জাতীয়তাবাদী ও দেশপ্রেমিক সাংবাদিক হিসাবে আজীবন সাংবাদিক সমাজের কাছে শ্রদ্ধাভাজন ছিলেন। তিনি সাম্রাজ্যবাদ ও আধিপত্যবাদের বিরুদ্ধে সংগ্রাম করেছেন রাজনীতিবিদদের সঙ্গে সমান তালে। তিনি বাংলাদেশর মজলুম জননেতা মওলানা আব্দুল হামিদ খান ভাসানীর একনিষ্ঠ অনুসারী হিসেবে এ দেশের স্বার্থ রক্ষার জন্য আজীবন তার কলম সচল রেখেছেন।
জ্যাবিরু
জ্যাবিরু (বৈজ্ঞানিক নাম: Jabiru mycteria) Ciconiidae (সিকোনিডাই) গোত্র বা পরিবারের অন্তর্গত Jabiru (জ্যাবিরু) গণের অন্তর্গত একমাত্র সদস্য। প্রজাতিটি একটি বড় আকারের জলচর পাখি। জ্যাবিরুর বৈজ্ঞানিক নামের অর্থ গলা গিলে ফেলা পেটরা পাখি (তুপি-গুয়ারানি: Jabiru = গলা গিলে ফেলা; গ্রিক mukter = পেটরা)। পাখিটি মধ্য আমেরিকা ও দক্ষিণ আমেরিকার গুটিকয়েক দেশে দেখা যায়। সারা পৃথিবীতে ১ কোটি ২ লাখ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা কমে যাচ্ছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। সারা পৃথিবীতে প্রাপ্তবয়স্ক জ্যাবিরুর সংখ্যা ৬,৭০০-১৭,০০০টি।
রুয়ান্ডা ফুটবল ফেডারেশন
রুয়ান্ডা ফুটবল ফেডারেশন (Fédération Rwandaise de Football Association, Rwanda Football Federation; এছাড়াও সংক্ষেপে ফেরওয়াফা নামে পরিচিত) হচ্ছে রুয়ান্ডার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৫ সালে প্রতিষ্ঠিত হয়েছে। এটি প্রতিষ্ঠার ৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১ বছর পর ১৯৭৬ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর রুয়ান্ডার রাজধানী কিগালিতে অবস্থিত।
মণি রত্নম
মণি রত্নম হচ্ছেন ভারতের তামিল চলচ্চিত্র শিল্পের একজন খ্যাতিমান পরিচালক। ১৯৫৬ সালে জন্মগ্রহণকারী মণি ১৯৮৩ সালে সর্বপ্রথমে একটি কন্নড় ভাষার চলচ্চিত্র নির্মাণ করেছিলেন। ১৯৮৬ সালে মুক্তিপ্রাপ্ত মৌন রাগ (তামিল) চলচ্চিত্রের মাধ্যমে মণির কর্মজীবনে সাফল্য এসেছিলো। মণি রোজা (১৯৯২), বম্বে (১৯৯৫) এবং দিল সে.. (১৯৯৮) চলচ্চিত্রের জন্য স্মরণীয়।
মণি অনেক পুরস্কার এবং নমিনেশন পেয়েছেন; তন্মধ্যে রয়েছে ছয়টি জাতীয় চলচ্চিত্র পুরস্কার (ভারত), ছয়টি ফিল্মফেয়ার পুরস্কার দক্ষিণ এবং তিনটি হিন্দি ফিল্মফেয়ার পুরস্কার। তার 'মাদ্রাজ টকিজ' নামের একটি চলচ্চিত্র প্রযোজনা প্রতিষ্ঠান আছে।
স্ট্রাইপার
স্ট্রাইপার ক্যালিফোর্নিয়ার অরেঞ্জ কাউন্টির ক্রিস্টিয়ান গ্লাম মেটাল দল।
১৯৮৩ সালে ক্রিস্টিয়ান বিশ্বাসের উপর ভিত্তি করে দলটির নাম রাখা হয় স্ট্রাইপার। বিলবোর্ডের শীর্ষ রক অ্যালবামের তালিকায় ষষ্ঠ স্থানে অবস্থান করছে আশির দশকের অন্যতম মেটাল গানের দল স্ট্রাইপার। তাদের নো মোর হেল টু পে অ্যালবামটি এক সপ্তাহ ধরে এ তালিকায় আছে।
কড়োলী রাজ্য
কড়োলী রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী ষষ্ঠ শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো কড়োলী শহরে, যা বর্তমানে গুজরাত রাজ্যের সবরকাণ্ঠা জেলায় অবস্থিত৷
ইতিহাস
১৯০১ খ্রিস্টাব্দের জনগণনা অনুসারে কড়োলী রাজ্যটির জনসংখ্যা ছিলো ৯৩১ জন৷ রাজ্যটির রাজস্বের পরিমান ছিলো ৩,৭৮১ ভারতীয় মুদ্রা, যার মধ্যে ৫১৩ মুদ্রা বরোদার গায়কোয়াড় ও ৯৩ মুদ্রা ইদার রাজ্যে কর হিসাবে দেওয়া হতো৷ ১৯৪৭ খ্রিস্টাব্দে ভারতের স্বাধীনতা লাভের পর কড়োলী রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।
দুরাজ
দুরাজ উত্তর-পূর্ব আফগানিস্তানের বাদাখশন প্রদেশের একটি গ্রাম। এটি সাফীদ পাহাড়ের পাশ্ববর্তী এলাকা দার-ই-কুফ আব নদীর তীরে অবস্থিত।
পশ্চিম ভারত রাজ্য এজেন্সি
পশ্চিম ভারত রাজ্য এজেন্সি ছিল ব্রিটিশ ভারতের একটি অন্যতম এজেন্সি। এই সংস্থাটি মন্টেগু চেমসফোর্ড রিপোর্ট বাস্তবায়নের অংশ হিসাবে ১৯২৪ সালের ১০ অক্টোবর সাংবিধানিক সংস্কারের মাধ্যমে গঠিত হয়েছিল। এটি তৎকালীন কাথিয়াওয়ার, কচ্ছ (কেবল কচ্ছ রাজ্য অন্তর্গত ছিল) এবং পালনপুর এজেন্সিগুলির অধীনে থাকা অঞ্চলগুলোকে একত্রিত করে গঠিত হয়েছিল।
১৯২৪ থেকে ১৯৪৪ সালের মধ্যবর্তী বিভিন্ন সময়ে ৪৩৫টি দেশীয় রাজ্য এই সংস্থার অন্তর্ভুক্ত ছিল। কিন্তু এর মধ্যে মাত্র আঠারোটি ছিল স্যালুট রাজ্য। এর অন্তর্ভূক্ত অঞ্চলটি প্রায় বর্তমান ভারতের গুজরাট রাজ্যের অনুরূপ। প্রায় ১৬৩টি তালুক এবং করদ রাজ্য বা এস্টেট এই সংস্থার অন্তর্ভুক্ত ছিল। এগুলোর বেশিরভাগই ছিল বেশ ক্ষুদ্র। কোনওটিই শহর বা কয়েকটি গ্রামের চেয়ে বড় ছিল না।
এজেন্সিসমূহ
পশ্চিম ভারত রাজ্য এজেন্সির বিভাগগুলো ছিল :
ইতিহাস
রাজকোট শহর এই নতুন সংস্থার সদর দপ্তর হয়ে ওঠে এবং সিসি ওয়াটসন এই এজেন্সিতে ব্রিটিশ ভারতের গভর্নর জেনারেলের (এজিজি) প্রথম এজেন্ট হন। এর সীমানা ১৯৩৩ এবং ১৯৪৩ সালে দুবার সংশোধন করা হয়েছিল। ১৯৪৪ সালের ৫ নভেম্বরে এটি বৃহত্তর বরোদা, পশ্চিম ভারত এবং গুজরাট স্টেট এজেন্সি গঠনের জন্য বরোদা এবং গুজরাট স্টেট এজেন্সির সাথে একীভূত হয়।